Diari Oficial de la Generalitat Valenciana


Sumari del DOGV 7056, del 28-06-2013 (2013/6689)

Subhasta d'un bé immoble a Torrent.
-----------------------------------

### Dades del document

Número de DOGV
:   7056

Data del DOGV
:   28-06-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6689


Organisme emissor
:   Notaria de Juan Montero-Ríos Gil

Tipus de document
:   Subhasta

Subhasta d'un bé immoble a Torrent. [2013/6689]  
Juan Montero-Ríos Gil, notari del Col·legi de València, amb residència a Torrent i amb despatx obert al carrer d'Idilio Gimeno, 6, baix, done fe:  
I. Que he sigut requerit per l'entitat Banco Español de Crédito, SA (Banesto), hui Banco de Santander, SA, amb data 20 de novembre de 2012 perquè, en compliment del que s'ha pactat en l'escriptura de constitució d'hipoteca autoritzada pel notari de Benetússer, Tobías Calvo Escamilla, el dia 24 de juliol de 2006, número 2812 del seu protocol, procedisca a la venda extrajudicial de la finca hipotecada que es descriu a continuació, d'acord amb els articles 1858 del Codi Civil i 129 de la Llei Hipotecària, per falta de compliment de l'obligació garantida, amb les formalitats establides en el Reglament Hipotecari.  
II. Que l'entitat creditora reclama el pagament de les quantitats i conceptes següents:  
a) Principal reclamat: seixanta-dos mil nou-cents catorze euros amb vint-i-sis cèntims (62.914,26 €).   
b) Interessos ordinaris: tres-cents noranta-set euros amb noranta-set cèntims (397,97 €) i, en tot cas, fins al límit garantit.  
  
c) Interessos moratoris:   
- Fins al dia 1 de juny de 2012: trenta-nou euros amb sis cèntims (39,06 €).  
- Fins al dia 25 de juny de 2012: quatre-cents trenta-dos euros amb trenta-huit cèntims (432,38 €).  
Més els que es produïsquen fins al moment del pagament i, en tot cas, fins al límit garantit.  
III. La finca hipotecada, propietat de la mercantil Prozinc Monserrat, Sociedad Limitada, amb domicili legal de notificacions a València, carrer de Borriana, núm. 26, porta 16, obeïx a la següent  
Descripció: departament número huit d'orde. Vivenda del tipus D; situada a la segona planta alta de l'edifici. Distribuïda interiorment en dependències pròpies per a habitar; amb accés per la porta que dóna a la caixa d'escala de l'edifici. La porta està marcada amb el número huit. Té una superfície construïda amb elements comuns de huitanta-tres metres amb noranta-huit decímetres quadrats i una superfície útil de cinquanta-nou metres amb setanta-cinc decímetres quadrats.  
  
Quota de participació: li correspon una quota de participació de cinc enters cinquanta-nou centèsimes per cent.  
Inscripció: Registre de la Propietat de Torrent Tres, tom 2999, llibre 1360, foli 40, finca 71788 de Torrent.  
Forma part d'un edifici a Torrent (València), amb façana principal al carrer de Sant Gregori, per on té el pati portal, número quaranta-huit de policia urbana i amb façana secundària al carrer d'Hernández Malillos.  
  
Títol de propietat: el de declaració d'obra nova i divisió horitzontal, després de l'agrupació prèvia, per mitjà d'escriptures autoritzades pel notari, per les quals s'autoritza el préstec i en la mateixa data.  
Referència cadastral: 0252778HS3925L4776TK.  
IV. Requeriments i notificacions.  
S'ha realitzat el requeriment de pagament sense èxit a la part deutora i les notificacions als titulars posteriors, d'acord amb el que establixen els articles 236.c i 236.d del Reglament Hipotecari.  
V. Llei 1/2013.  
Com a conseqüència de l'entrada en vigor d'esta llei i en aplicació de la disposició transitòria 5a, es va procedir a la suspensió del procediment iniciat, del qual s'havia celebrat la primera subhasta de les tres convocades, per la qual cosa pertoca l'anunci de les dos restants, que regula l'article 236.f del Reglament Hipotecari, amb les següents  
VI. Condicions.  
1a. Lloc i dates de celebració. Tindran lloc en la meua notaria situada a Torrent (València), carrer d'Idilio Gimeno, 6, baix.  
La segona subhasta, el dia 31 de juliol de 2013, a les 10.30 hores, el tipus de la qual serà el 75 per 100 del corresponent a la primera, que va ser de cent setanta-un mil cinc-cents cinquanta euros (171.550,00 €); i si no hi ha un postor o si fóra fallida, la tercera subhasta, el dia 2 d'octubre de 2013, a les 09.30 hores, sense subjecció a cap tipus; es procedirà a l'assenyalament de termini de la subhasteta en el cas que hi haguera millora de postura d'acord amb el que establix l'article 236.g.7 del Reglament Hipotecari.  
2a. Aplicació del Reglament Hipotecari. Que de conformitat amb la resolució de la Direcció General dels Registres i del Notariat de 17 de setembre de 2012 i la disposició transitòria 5.ª de la Llei 1/2013 que impedix l'aplicació de l'article 129 de la Llei Hipotecària a esta serà aplicable la normativa del Reglament Hipotecari sense que puga haver-hi aplicació analògica de la Llei d'Enjudiciament Civil.  
3a. Vivenda habitual. Ja que es tracta d'una entitat mercantil, no es pot considerar ni acreditar el caràcter habitual de la propietat objecte del procediment.  
4a. Documentació. La documentació i el certificat del registre a què es referixen els articles 236.a i 236.b del Reglament Hipotecari es poden consultar en la Notaria de dilluns a divendres de 09.15 a 13.15 hores. S'entendrà que tot licitador accepta com a suficient la titulació. Les càrregues, els gravàmens i els assentaments anteriors a la hipoteca que s'execute continuaran subsistents.  
5a. Depòsit. Els licitadors, amb l'excepció feta del creditor, hauran de consignar prèviament a la subhasta, en el compte número 0075 0063 05 7128916731 de l'entitat Banco Popular, SA, situada a Torrent, avinguda del País Valencià, 12, baix, una quantitat equivalent al 30 per 100 del tipus que corresponga en la segona subhasta, o el 20 per 100 del tipus de la segona si es tracta de la tercera subhasta.  
Podran fer-se postures per escrit en un plec tancat, i adjuntar-hi el justificant del depòsit previ fins al moment de la subhasta. L'adjudicació a favor del creditor requeridor o la rematada a favor d'este o d'un creditor posterior només podran fer-se amb la condició de cedir-les a un tercer.  
  
Torrent, 20 de juny de 2013.- El notari: Juan Montero-Ríos Gil.